**George Burley** (født 3. juni 1956 i den skotske byen Cumnock, Ayrshire) er en tidligere skotsk landslagsspiller i fotball. Han har også vært manager for tre engelske fotballklubber og en skotsk klubb. Haner nå manager i Crystal Palace.

Biografi
--------

Burley startet sin fotballkarriere som læregutt i Ipswich Town. Her ble han i 13 år, og han spilte over 500 kamper for Suffolk klubben. Deretter dro han til Sunderland, og i denne klubben var han i tre år. I de neste årene av spillerkarrieren var han innom klubbene Gillingham, Motherwell og Ayr United. I 1993 reiste han til Falkirk som spiller, men kom raskt tilbake til Motherwell.

Han debuterte på Skottland sitt landslag mot 19. mai 1979. Totalt spilte han 11 landskamper for Skottland.

I 1994 returnerte han til East Anglia som spillende manager i Colchester United. Bare seks måneder senere fikk han jobben som manager i sin tidligere klubb, Ipswich Town med Dale Roberts som sin assistent.

I løpet av de åtte årene han var manager i Ipswich fikk han klubben opp i Premier League etter å ha vunnet play-off-finalen på Wembley. Deretter skaffet han Ipswich en overraskende 5.-plass, og UEFA-Cup spill, i deres første sesong i Premier League. For denne prestasjonen fikk han utmerkelsen **Årets manager** i Premier League. Den neste sesongen ble det imidlertid nedrykk og Ipswich slet i 1. divisjon sesongen etter. Derfor ble Burley enig med klubben om å si opp kontrakten i 2002. Etter Ipswich hadde han en periode med suksess i Derby County der han omformet laget fra å være i nedrykksonen til et lag som kvalifiserte seg til play-off for opprykk til Premier League. På grunn av uenigheter med styret valgte han å si opp sin kontrakt med Derby.

Den 30. juni 2005 ble han ny manager for den skotske klubben Hearts, men allerede 21. oktober 2005 fikk han sparken. Siden Hearts ledet ligaen med åtte seire og to uavgjorte kamper er det tvilsomt om avgangen skyldes sportslige resultater. Siden den litauiske forretningsmannen Vladimir Romanov skaffet seg et flertall av klubbens aksjer samme dag, er det mer naturlig å spekulere i det som årsak til avgangen.

Han ble ansatt som manager i Southampton den 23. desember 2005 hvor han var til 2008 da han ble ny landslagssjef for Skottland.

Karriere som spiller
--------------------

### Landslagskarriere for Skottland

|
|  |
| Landskamp | Motstander | Tidspunkt | Resultat | Mål |
| 1 | Wales | 19/05-1979 | 0-3 | 0 |
| 2 | Nord-Irland | 22/05-1979 | 1-0 | 0 |
| 3 | England | 26/05-1979 | 1-3 | 0 |
| 4 | Argentina | 02/06-1979 | 1-3 | 0 |
| 5 | Norge | 07/06-1979 | 4-0 | 0 |
| 6 | Portugal | 26/03-1980 | 4-1 | 0 |
| 7 | Nord-Irland | 16/05-1980 | 0-1 | 0 |
| 8 | England | 24/05-1980 | 0-2 | 0 |
| 9 | Polen | 28/05-1980 | 0-1 | 0 |
| 10 | Wales | 24/05-1982 | 0-2 | 0 |
| 11 | England | 29/05-1982 | 0-1 | 0 |

Karriere som manager
--------------------

### Klubblag

| Klubb | Periode | Kamper | Seire | Uavgjort | Tap |
| --- | --- | --- | --- | --- | --- |
| Colchester United | 06/1994 – 11/1994 | 20 | 8 | 5 | 7 |
| Ipswich Town | 12/1994 – 10/2002 | 409 | 185 | 97 | 127 |
| Derby County | 03/2003 – 06/2005 | 107 | 39 | 25 | 43 |
| Hearts | 06/2005 – 10/2005 | 12 | 9 | 2 | 1 |
| Southampton | 12/2005 – 01/2008 | 109 | 45 | 25 | 39 |
| Skottland | 01/2008 – 11/2009 | 14 | 3 | 3 | 8 |
| Crystal Palace | 06/2010 – 01/11 | 25 | 7 | 5 | 13 |

Referanser
----------

1. ↑   transfermarkt.com, Transfermarkt spiller-ID 135284, besøkt 9. oktober 2017[Hentet fra Wikidata]

Eksterne lenker
---------------

* (en) George Burley – Transfermarkt Rediger på Wikidata

* (en) George Burley – Transfermarkt (manager) Rediger på Wikidata

* (en) George Burley – national-football-teams.com Rediger på Wikidata

* (en) George Burley – WorldFootball.net Rediger på Wikidata

* (en) George Burley – Soccerbase.com Rediger på Wikidata

* (en) George Burley – Soccerbase.com (manager) Rediger på Wikidata

* (en) George Burley – FootballDatabase.eu Rediger på Wikidata

* (en) George Burley – EU-Football.info Rediger på Wikidata

* (en) George Burley – FBref Rediger på Wikidata

| * v
* d
* r
Skottlands tropp – VM i fotball 1982 |
| --- |
| 
* 1 Rough
* 2 McGrain (k)
* 3 Gray
* 4 Souness
* 5 Hansen
* 6 Miller
* 7 Strachan
* 8 Dalglish
* 9 Brazil
* 10 Wark
* 11 Robertson
* 12 Wood
* 13 McLeish
* 14 Narey
* 15 Jordan
* 16 Hartford
* 17 Evans
* 18 Archibald
* 19 Sturrock
* 20 Provan
* 21 Burley
* 22 Leighton
* Landslagstrener: Stein

 | Flagget til Skottland |